CELEX: 
Language: hu
Date: 2017-12-19 00:00:00
Title: A BIZOTTSÁG (EU) .../... VÉGREHAJTÁSI RENDELETE az 577/98/EK tanácsi rendelet szerinti mintavételes munkaerő-felmérés tekintetében a munkaszervezésre és a munkaidő-beosztásra vonatkozó 2019. évi ad hoc modul technikai jellemzőinek meghatározásáról

A BIZOTTSÁG (EU) .../... VÉGREHAJTÁSI RENDELETE
            
            
               (2017.12.19.)
            
            
               az 577/98/EK tanácsi rendelet szerinti mintavételes munkaerő-felmérés tekintetében a munkaszervezésre és a munkaidő-beosztásra vonatkozó 2019. évi ad hoc modul technikai jellemzőinek meghatározásáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre
                  1
                és különösen annak 7a. cikke (5) bekezdésére,
            
            
               mivel:
            
            
               (1)Az európai foglalkoztatási stratégia, a foglalkoztatási iránymutatások
                  2
                és a szociális jogok európai pillére
                  3
                – különösen az abban foglalt, a biztonságos és rugalmas foglalkoztatásra, a munka és a magánélet közötti egyensúlyra és a megfelelően kialakított munkakörnyezetre vonatkozó elvek – kifejezésre juttatják, hogy az európai vállalkozások és munkavállalók jobb alkalmazkodóképességére van szükség, valamint kiemelik, hogy adatokat kell gyűjteni az új munkaszervezési és munkaidő-beosztási gyakorlatok különböző formáinak alkalmazására és a munkavállalók ezekkel kapcsolatos tapasztalataira vonatkozóan végzett átfogó európai felmérés segítségével.
            
            
               (2)Az (EU) 2016/1851 felhatalmazáson alapuló bizottsági rendelet
                  4
                meghatározza és ismerteti azon területeket – azaz ad hoc almodulokat –, amelyekkel kapcsolatban részletesebb információkat kell megadni, és amelyeket az 577/98/EK tanácsi rendelet szerinti mintavételes munkaerő-felmérés tekintetében bele kell foglalni a munkaszervezésre és a munkaidő-beosztásra vonatkozó 2019. évi ad hoc modulba.
            
            
               (3)Következésképpen meg kell határozni a munkaszervezésre és a munkaidő-beosztásra vonatkozó ad hoc modul technikai jellemzőit, valamint az adattovábbításhoz alkalmazandó szűrőket és kódokat, illetve a tagállamok általi adattovábbítás határidejét.
            
            
               (4)Az e rendeletben előírt intézkedések összhangban állnak az Európai Statisztikai Rendszer Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               A munkaszervezésre és a munkaidő-beosztásra vonatkozó 2019. évi ad hoc modul technikai jellemzőit, az alkalmazandó szűrőket és kódokat, valamint az eredmények tagállamok által a Bizottság részére történő továbbításának határidejét e rendelet melléklete állapítja meg.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2017.12.19.
            
         
         
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 77., 1998.3.14., 3. o.
               
               
                  
                     (2)
                  
                        A Tanács (EU) 2015/1848 határozata (2015. október 5.) a tagállamok foglalkoztatáspolitikáira vonatkozó 2015. évi iránymutatásokról (HL L 268., 2015.10.15., 28. o.).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_hu
               
               
                  
                     (4)
                  
                        A Bizottság (EU) 2016/1851 felhatalmazáson alapuló rendelete (2016. június 14.) az 577/98/EK tanácsi rendelet szerinti mintavételes munkaerő-felmérésre vonatkozó 2019., 2020. és 2021. évi ad hoc modulprogram elfogadásáról (HL L 284., 2016.10.20., 1. o.).